آذربایجان جمهوریتینده ۲۸ می ۱۹۱۸ده اعلان ائدیله‌ن جمهوریتین ۱۰۰.جو ایلدؤنومو قوتلانیر.
پرزیدنت ایلهام علی‌یئو باشکند باکی‌دا جمهوریت آنیدی اؤنون‌ده دوزنلنن مراسیم‌ده ایشتیراک ائتدی.
آذربایجان میلی هیمنینین اوخونماسی ایله باشلایان مراسیم‌ده علی‌یئو، آنیده چلنگ قویدو.
جمهوریت گونو موناسیبتی ایله پئزیدنت رجب طیب اردوغان علی‌یئوه تبریک مکتوبو گؤندردی.
اؤزبکیستان، ایتالیا، فنلاند، گونئی کوره، سوئیس، سوئد، سودان، مراکش، یونان، کوبا، ماجاریستان، ایسپانیا، گورجوستان، بیرلشمیش عرب امیرلیکلری، عراق، چین، روسیا، رومانی، قازاقیستان، لیتوانی، آمریکا، آلمانیا، قیرقیزیستان، مصر، تاجیکیستان، اوکراینا، تورکمنیستان، بلژیک، هیندیستان، نروژ، عربیستان، لینان، ایران و کروواسی کیمی چوخ ساییدا اؤلکه‌دن ایلهام علی‌یئوه تبریک مکتوبلاری گؤندریلدی.
۲۸ می ۱۹۱۸ده گورجوستانین تفلیس شهرین‌ده محمد امین رسول‌زاده باشقانلیغینداکی آذربایجان میلی شوراسی، آذربایجان جمهوریتینین مستقیللیگینی اعلان ائتدی.
باکی، ارمنی و بولشئویک چته‌لرینین ایشغالی آلتین‌دا اولدوغو اوچون فتحعلی خان خویسکی باشقانلیغین‌دا یارادیلان موقتی آذربایجان حکومتی، فعالیتینی بیر مدت گنجه شهرین‌ده داوام ائتدیردی.
آذربایجانین مستقیللییگنی ایلک تانییان عثمانلی دؤولتی اولدو. ایکی دؤولت آراسین‌دا آپاریلان آنلاشما چرچیوه‌سین‌ده گئتدیکجه آرتان ارمنی و بولشئویک تهدیدلرینه قارشی نورو پاشا (کیللی‌گیل) قوموتان‌‌لیغی آلتین‌داکی قافقاز ایسلام اوردوسو کمگه گؤندریلدی. گؤیچای، سالیان، آغسو و کوردمیری بولشئویک قوشونلاری و ارمنی چته‌لرین‌دن تمیزله‌یه‌رک ۱۵ سپتامبر ۱۹۱۸ده باکینی قورتاردی. قافقاز ایسلام اوردوسو باکینین قورتولوشو اوچون آپاردیغی ساواشلاردا مین ۱۳۰ شهید وئردی.
دوغونون ایلک دموکراتیک جمهوریتی قبول ائدیله‌ن آذربایجان‌دا قیسا مدت‌ده تحصیل، دین و ویجدان اؤزگورلوگو ساحه‌سین‌ده اصلاحاتلار آپاریلدی، اؤلکه‌نین اؤز پولو باسیلدی.
جمهوریتین "ایستیقلال بیلدیریسینده"، عرق، دین، مذهب و جینسیت فرقی قویمادان بوتون وطنداشلارا برابر حقوقلار تانیندی.
